Diari Oficial de la Generalitat Valenciana


Sumari del DOGV 5962, del 25-02-2009 (2009/1969)

Licitació del Programa d'Actuació Integrada del Sector Residencial San Antonio Nord-oest de Sòl Urbanitzable de San Antonio de Requena.
---------------------------------------------------------------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/1969


Data del document
:   12-02-2009

Organisme emissor
:   Ajuntament de Requena

Tipus de document
:   Licitació

Correcció d'errades

 Descriptors 

:   * Requena
    * administració local
    * licitació
    * contracte d'obres
    * pla d'urbanisme

Licitació del Programa d'Actuació Integrada del Sector Residencial San Antonio Nord-oest de Sòl Urbanitzable de San Antonio de Requena.   
 [2009/1969]  
I. Poder adjudicador  
I.1. Nom, direccions i punts de contacte  
Ajuntament de Requena, plaça Consistorial número 2, codi postal 46020, Requena, Espanya.  
(VI) Unitat administrativa de l'entitat local responsable de la tramitació del programa d'actuació integrada, com a punt de contacte: Negociat d'Obres i Urbanisme.  
(VII) Telèfon de contacte: 084 178 248.  
(VIII) Fax de contacte: 797 884 230.  
(IX) Adreça de correu electrònic de contacte: .  
Direccions Internet: .   
Les bases generals i les bases particulars reguladores del programa d'actuació integrada poden obtindre's en:  
Vegeu els punts de contacte mencionats dalt; les Bases Generals Reguladores de la Gestió Indirecta de Programes d'Actuació Integrada en el Municipi de Requena s'han publicat en el Butlletí Oficial de la Província de València (BOP) de data 2 de setembre de 2006 i les bases particulars reguladores per a la gestió indirecta del Programa d'Actuació Integrada del Sector Residencial Sant Antoni Nord-oest, en el Butlletí Oficial de la Província de València de 5 d'agost de 2008.  
Les ofertes o sol·licituds de participació han d'enviar-se a:  
Registre de Negociat Central de l'Ajuntament de Requena   
I.2. Tipus de poder adjudicador i principal  
Institució local.  
II. Objecte del contracte  
II.1. Denominació  
Programa d'Actuació Integrada del Sector Residencial San Antonio Nord-oest de Sòl Urbanitzable de San Antonio de Requena.   
II.1.2. Tipus de contracte i emplaçament de les obres, lloc d'entrega o d'execució:  
Categoria: obres, projecte i execució.  
Sector Residencial San Antonio Nord-oest. San Antonio de Requena.  
Codi NUTS: ES523  
II.1.3. L'anunci es referix a:  
Un contracte públic.  
II.1.4. Breu descripció del contracte o adquisició:  
El present concurs té com a objecte l'elecció d'un agent urbanitzador per a l'execució del Programa d'Actuació Integrada del Sector Residencial San Antonio Nord-oest de Sòl Urbanitzable de San Antonio de Requena.   
II.1.5. Classificació CPV : 48529862.  
II.1.6. Contracte cobert per l'Acord sobre Contractació Pública:  
No.  
II.1.7. Divisió en lots:  
No.  
II.1.8. S'acceptaran variants-  
De conformitat amb la base 7, només s'admeten variants sobre les prescripcions a respectar en la redacció del projecte de les obres d'urbanització.   
No obstant això si, de manera justificada, es considerara que l'ampliació de l'àmbit territorial a programar suposara una millor resolució de les connexions externes i de la integració del sector en l'entorn o del millor compliment de la legislació sectorial, la possibilitat esmentada pot formular-se com a variant a considerar en el concurs i s'obtindrà, en tot cas, l'edificabilitat bruta mitjançant l'aplicació del corresponent índex, el qual es considera en tot cas com a màxim.   
II.2. Quantitat o extensió del contracte  
II.2.1. Extensió o quantitat total del contracte: 2.000.000 euros (IVA inclòs).  
II.2.2. Opcions:  
No.  
II.3. Duració del contracte o termini d'execució:  
Termini màxim d'execució de les obres d'urbanització: tres anys des de l'inici.  
III. Informació de caràcter jurídic, econòmic, financer i tècnic  
III.1. Condicions relatives al contracte  
III.1.1. Depòsits i garanties exigits:  
Totes les proposicions dels interessats per a participar en el concurs del present programa d'actuació integrada hauran de prestar una garantia provisional equivalent al 2% (40.000 euros) del pressupost estimat de les càrregues d'urbanització, i la garantia definitiva es fixarà en el 10% del valor de les càrregues d'urbanització del programa adjudicat, la constitució de la qual haurà d'acreditar-se amb anterioritat a la formalització del contracte.   
III.1.4. Altres condicions particulars a què està subjecta l'execució del contracte:  
Vegeu les bases generals i particulars de programació del programa d'actuació integrada.  
III.2. Condicions de participació  
III.2.1. Situació personal dels operadors econòmics, inclosos els requisits relatius a la inscripció en un registre professional o mercantil:  
Vegeu apartat VI.3.  
IV. Procediment  
IV.1. Tipus de procediment  
Obert.  
IV.2. Criteris d'adjudicació  
IV.2.1. Criteris d'adjudicació.  
Es valoraran de forma independent l'alternativa tècnica i la proposició juridicoeconòmica, d'acord amb els criteris següents:  
Alternativa tècnica (total 70 punts)  
a) Qualitat tècnica de l'ordenació proposada, fonamentada en el compliment dels criteris i objectius urbanístics i territorials assenyalats en les bases (50%).  
b) La resolució adequada de la integració de l'actuació en l'entorn (15%).  
c) La millor estructuració de dotacions públiques i d'espais lliures (5%).  
d) La qualitat tècnica de les solucions proposades per a les obres d'urbanització (10%).  
e) Número, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador (10%).  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 47/2004, de 30 de juny, de la Generalitat, d'Ordenació del Territori i Protecció del Paisatge (5%).  
g) Termini d'execució del programa d'actuació integrada (1%).  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible (1%).  
i) Compromisos addicionals assumits voluntàriament a càrrec de l'urbanitzador (2%).  
j) Mitjans per al control de la qualitat de cada una de les prestacions que constitueixen l'objecte del programa (1%).  
Proposició juridicoeconòmica (total 30 punts)  
a) Menor import de les càrregues d'urbanització, expressat en euros per metre quadrat d'edificabilitat (25%).  
b) Valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitaments que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient (30%).  
c) Major proporció de terrenys propis o associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa (35%).  
d) Compromisos financers per a l'execució de les obligacions complementàries assumides voluntàriament a càrrec seu per l'urbanitzador (10%).  
Puntuació mínima de les alternatives tècniques   
La puntuació mínima que hauran de superar les alternatives tècniques per a poder ser valorades les proposicions juridicoeconòmiques que les desenrotllen es fixa en 50 punts ponderats  
IV.2.2. Es realitzarà una subhasta electrònica-  
No.  
IV.3. Informació administrativa  
IV.3.2. Publicacions anteriors referents al mateix contracte.  
S'han practicat les publicacions següents:  
Bases generals de reguladores de la gestió indirecta de programa d'actuació integrada (PAI) publicades en el Butlletí Oficial de la Província de València, de 2 de setembre de 2006.  
Informació pública d'aprovació de bases particulars de Programa d'Actuació Integrada del Sector Residencial San Antonio Nord-oest de Sòl Urbanitzable de San Antonio de Requena, publicades en el Diari Oficial de la Comunitat Valenciana, de 9 de setembre de 2008.  
Bases particulars reguladores per a la gestió indirecta del PAI en el Butlletí Oficial de la Província de València, d'1 d'octubre de 2008.  
IV.3.3. Condicions per a l'obtenció de les bases generals i particulars de programació:  
Les bases generals i particulars de programació es troben publicades en els butlletins indicats en el punt anterior; s'en podrà obtindre còpia en el Web .  
IV.3.4. Termini de recepció d'ofertes i sol·licituds de participació:  
El termini per a la presentació de proposicions finalitza l'11 de maig de 2009.  
IV.3.5. Llengua en què pot redactar-se l'oferta o sol·licitud de participació:  
ES: (espanyol).  
IV.3.6. Termini durant el qual el licitador estarà obligat a mantindre l'oferta:  
Dos mesos de conformitat amb el que preveu l'article 137.2 de la Llei Urbanística Valenciana.  
IV.3.7. Condicions per a l'obertura de les ofertes:  
Es notificarà degudament als licitadors la data, l'hora i el lloc en què es procedirà a l'obertura de la documentació que integre les propostes presentades.  
VI. Informació complementària  
VI.1. Es tracta de contractes periòdics-  
No.  
VI.2. Es relaciona el contracte amb un projecte o programa finançat per mitjà de fons comunitaris-  
No.  
VI.3. Informació addicional  
Documentació acreditativa de la solvència tècnica, econòmica i financera. Caldrà ajustar-se al que preveu la base 12a de les bases particulars publicades en el Butlletí Oficial de la Província de València d'1 d'octubre de 2008.  
Solvència econòmica i financera de l'urbanitzador  
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si escau, mitjançant la justificació de l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'un extracte, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i sobre el volum de negocis relacionat amb el desenvolupament i la promoció d'actuacions semblants la present, corresponent com a màxim als tres últims exercicis.  
2. Si per raons justificades l'urbanitzador no estiguera en condicions de presentar les referències sol·licitades per este Ajuntament, podrà acreditar la solvència econòmica i financera per mitjà de qualsevol altre document que l'administració considere suficient, i podrà basar-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la solvència econòmica i financera amb l'acreditació de la titularitat registral dels drets sobre els terrenys que van servir de base per a la constitució.  
3. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència de, almenys, un dels seus membres.  
Solvència tècnica i professional  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, de les instal·lacions i de l'equip tècnic amb què compte l'urbanitzador per al compliment dels compromisos.  
f) Declaració de les mesures adoptades per a controlar la qualitat durant el desplegament i l'execució del programa d'actuació integrada; s'hi inclouran els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i l'execució del programa d'actuació integrada.  
2. Si, per raons justificades en cada cas concret, l'urbanitzador no estiguera en condicions de presentar les referències sol·licitades per este Ajuntament, podrà acreditar la solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, i haurà de demostrar en este cas davant d'este Ajuntament que comptarà amb els mitjans necessaris per a l'execució del programa d'actuació integrada, mitjançant la presentació dels compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels membres.  
Documentació a presentar per cada concursant  
Alternativa Tècnica (sobre obert)  
L'alternativa tècnica contindrà la documentació següent:  
a) L'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa. En esta proposta se superposarà a l'ordenació les finques de què disposa el candidat a urbanitzador, o les que els titulars s'adherisquen o recolzen el planejament esmentat.  
b) Àmbit de l'actuació integrada.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta.  
e) Terminis que es proposen per al desenvolupament de l'actuació integrada; es determinarà tant el corresponent a les obres d'urbanització com a les obres d'edificació dels solars resultants.  
f) Projecte d'urbanització que determine el corresponent a les obres d'urbanització i a les obres d'edificació dels solars resultants.  
g) Enunciat dels objectius complementaris que es proposen conforme a l'article 124.2 de la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions, la demolició, destrucció o eradicació de les quals exigisca la urbanització.  
j) Estimació preliminar i general d'aquelles despeses d'urbanització variables l'import de les quals, inclús sent repercutible els propietaris, no es puga determinar per la concurrència d'ofertes.  
k) Estudi d'integració paisatgística amb el pla de participació.  
l) Estudi acústic.  
ll) Estudi de sostenibilitat econòmica.  
Proposició juridicoeconòmica (en plica tancada)  
1. La proposició juridicoeconòmica haurà d'incloure necessàriament la documentació relativa als aspectes següents:  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució, així com el mode, les condicions i el termini per a l'exercici de l'opció de la modalitat de retribució.  
b) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de propietat seua o d'altres propietaris amb els quals tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador esmentat, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
c) Full resum de les dades econòmiques rellevants de conformitat amb el model que s'aprove reglamentàriament.  
2. La proposició juridicoeconòmica inclourà la documentació necessària per a determinar amb claredat les magnituds econòmiques del programa, on es diferenciaran els aspectes següents:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
c) Despeses de gestió: despeses de gestió de l'urbanitzador, calculades en un percentatge d'allò que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la modalitat esmentada de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris amb els quals retribuïsquen l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que acollits a estes, si és el cas, recolzades per una entitat financera degudament registrada.  
i) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara dimensions de parcel·la mínima de resultat, aprofitament subjectiu i superfície mínima de terreny d'origen necessaris per a resultar adjudicatari de parcel·la resultant o de quota indivisa.  
j) Estimació preliminar de la repercussió unitària per metre quadrat dels despeses variables de la indemnització individualitzada que corresponga als interessats per construccions i plantacions que hagen de desaparéixer o per altres conceptes.   
Altres documents (en sobre tancat i segellat)  
Les propostes de programa hauran d'anar acompanyades, en sobre a banda, dels documents següents:  
a) Aquells que acrediten la personalitat jurídica del concursant i, si és procedent, la representació corresponent.  
1. Si l'aspirant fora persona jurídica haurà de presentar còpia autenticada o testimoni notarial de l'escriptura de constitució i de modificació, si és procedent, inscrites en el Registre Mercantil quan este requisit fora exigible d'acord amb la legislació mercantil que li siga aplicable. Si no ho fóra, l'acreditació de la capacitat d'obrar es realitzarà per mitjà de l'escriptura o document de constitució, de modificació, dels estatuts o de l'acte fundacional, en el qual consten les normes per les quals es regula la seua activitat, inscrits, si és possible, en el corresponent registre oficial, així com el codi d'identificació fiscal (CIF).  
2. Si es tracta d'un empresari individual, la presentació de còpia compulsada, notarial o administrativament, del document nacional d'identitat o el que, si és el cas, el substituïsca reglamentàriament, així com el número d'identificació fiscal, quan no conste en aquell; cas de ser ciutadà estranger, haurà d'aportar el permís de residència i de treball igualment compulsat.   
3. Els que actuen en nom o representació d'una persona jurídica hauran d'aportar una còpia del document nacional d'identitat i el poder acreditatiu de la representació degudament validat pel secretari de la corporació. Si el document acreditatiu de la representació continguera la delegació permanent de facultats, haurà de figurar inscrit en el Registre Mercantil.   
4 Quan es tracte d'empresaris no espanyols d'estats membres de la Unió Europea o signataris de l'acord sobre l'Espai Econòmic Europeu, la capacitat d'obrar s'acreditarà per mitjà de la inscripció corresponent en el registre professional o comercial, quan este requisit siga exigit per la legislació de l'estat respectiu, i s'haurà de presentar-se tot document fefaentment traduït al castellà.   
5. Els concursants estrangers adjuntaran una declaració de sotmetiment exprés a la jurisdicció dels jutjats i tribunals espanyols de qualsevol orde, per totes les incidències que, de manera directa o indirecta, pogueren sorgir durant el procediment d'adjudicació i durant el desplegament i l'execució del PAI, amb renúncia expressa, si és procedent, al fur jurisdiccional estranger que poguera correspondre-li.  
6. En el cas de concórrer a la licitació diverses empreses en unió temporal, tots i cada un dels empresaris hauran d'aportar els documents acreditatius de la personalitat que els corresponga i de la capacitat d'obrar a més d'un escrit de compromís en què s'indicaran: els noms i les circumstàncies dels qui la constituïsquen; la participació de cada un d'ells, l'assumpció de constituir-se formalment en unió temporal, en cas de resultar adjudicataris, i la designació d'un representant únic durant la vigència del PAI. L'esmentat document haurà d'estar firmat pels representants de cada una de les empreses que componen la unió.  
b) Els documents que acrediten els requisits de solvència tècnica i professional, econòmica i financera, d'acord amb els exigits per les bases reguladores del concurs.  
c) Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament la circumstància de trobar-se al corrent en el compliment de les obligacions tributàries i amb la seguretat social imposades per les disposicions vigents.  
d) Resguard acreditatiu de la garantia provisional.  
e) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i l'execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
f) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos extrems.  
g) Acta notarial acreditativa de l'inici del sotmetiment a informació pública dels documents de l'alternativa tècnica dels licitadors, la qual inclurà la justificació d'haver-se complit amb totes les formalitats prèvies pròpies de la informació al públic i, en particular d'haver-se remés totes les publicacions i tots els avisos. Si a la data de la presentació de la proposició no haguera conclòs el termini d'exposició al públic, el licitador haurà de presentar a l'Ajuntament l'acta notarial en el termini màxim de 10 dies hàbils a la finalització del dit termini.  
Documentació susceptible de valoració per a l'adjudicació del programa.  
Seran susceptibles de valoració l'alternativa tècnica (excepte els documents assenyalats en les lletres c, d, i i j anteriorment indicades i la proposició juridicoeconòmica (excepte els apartats 1.a, c, 2.g, i h assenyalats anteriorment).  
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (Diari Oficial de la Comunitat Valenciana de 31 de desembre de 2005) i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell de la Generalitat (Diari Oficial de la Comunitat Valenciana de 23 de maig de 2006) a informació al públic pel termini d'un mes, en la forma i els requisits assenyalats en tals preceptes. Abans de la publicació de l'anunci esmentat, els licitadors hauran d'haver-hi remés avís de l'inici del procediment de gestió indirecta del programa d'actuació integrada al domicili fiscal dels que consten en el Cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, Urbanística Valenciana (Diari Oficial de la Comunitat Valenciana, de 31 de desembre de 2005).   
Serà obligatori, per als aspirants a urbanitzador, presentar les propostes seues i la documentació necessària en suport informàtic en format PDF estructurat de la mateixa manera i amb el mateix contingut que en la pàgina Web de la Generalitat, tal com s'exigeix per l'Orde de 26 d'abril de 2007 de la Conselleria de Territori i Vivenda, per la qual es regula la inserció en Internet pels ajuntaments d'informació urbanística relativa al procediment de formulació i aprovació de programes per al desenvolupament d'actuacions integrades i projectes de reparcel·lació.   
VI.4. Procediments de recurs  
VI.4.1. Òrgan competent per als procediments de recurs: dades de l'entitat local adjudicatària consignats en l'apartat I.  
Unitat administrativa de l'entitat local responsable de la tramitació del programa d'actuació integrada: Negociat d'Obres i Urbanisme, telèfon: 859 950 862; fax: 902 454 933; email: .  
VI.5. Data d'enviament del present anunci:  
L'anunci del concurs del programa d'actuació integrada es va enviar al Diario Oficial de la Unión Europea l'11 de novembre de 2008.   
Requena, 12 de febrer de 2009.- L'alcalde en funcions: Luis A. Hernández Salinas.